**ถาม - ตอบ**

1. โครงการ Working Holiday Scheme ไทย – นิวซีแลนด์ และ โครงการ Work and Holiday Visa ไทย -

 ออสเตรเลีย เป็นการให้ทุนไปท่องเที่ยวและทำงานหรือไม่

 ตอบ โครงการนี้ **ไม่ใช่**โครงการที่มีลักษณะให้ทุนหรือจัดกิจกรรมในต่างประเทศแต่อย่างใด

 ผู้สนใจที่จะเดินทางไปทำงาน ท่องเที่ยว เรียนภาษาระยะสั้น ในประเทศออสเตรเลียหรือ

 นิวซีแลนด์ ที่มีคุณสมบัติตรงตามที่กำหนด สามารถสมัครเพื่อขอหนังสือรับรองจาก

 กรมกิจการเด็กและเยาวชน (ดย.) ไปประกอบเอกสารอื่นๆ ในการยื่นขอวีซ่ากับทางสถานทูตฯ

 ผู้สมัครเข้าร่วมโครงการจะต้อง ดำเนินการและรับผิดชอบค่าใช้จ่ายต่างๆ ที่เกิดขึ้น ดย.

 มีหน้าที่ในรับรองคุณสมบัติเบื้องต้นของผู้สมัครและออกหนังสือรับรองเพื่อประกอบการขอวีซ่า

 ให้เท่านั้น

2. ผู้ที่จะขอหนังสือรับรองจาก ดย. มีคุณสมบัติอย่างไร และมีขั้นตอนอย่างไร

 ตอบ 1) ศึกษาคุณสมบัติและเอกสารที่ต้องใช้รวมถึงข้อกำหนดต่างๆ ของโครงการ

 2) ลงทะเบียน และสมัครออนไลน์ตามวันและเวลาที่ ดย. ประกาศไว้

 3) ยื่นเอกสาร สัมภาษณ์ ตามวันและเวลาที่ ดย. ประกาศไว้

 สามารถดูรายละเอียดได้จากประกาศรับสมัคร บนเว็บไซต์ ดย. www.dcy.go.th

3. ผู้ที่มีอายุครบ 30 ปีบริบูรณ์ สามารถสมัครเข้าร่วมโครงการได้หรือไม่

 ตอบ สมัครได้ เกณฑ์อายุมีดังต่อไปนี้

 ผู้ที่มีอายุ 18 -30 ปี คือ อายุ 18 ปีบริบูรณ์ (ณ วันที่สมัครขอหนังสือรับรองกับ ดย. ) จนถึง ผู้ที่มีอายุ

 30 ปี (อายุยังไม่ถึง 31 ปีบริบูรณ์ ณ วันที่ยื่นขอวีซ่ากับทางสถานทูตฯ)

 *ตัวอย่าง* นายเอ เกิดวันที่ 15 สิงหาคม 2533 ยื่นเอกสารขอวีซ่ากับสถานทูตฯ ในวันที่ 1 สิงหาคม

 2563 ขณะนั้น นายเอมีอายุ 30 ปี 11 เดือน ยังไม่ถึง 31 ปีบริบูรณ์ นายเอ จึงสามารถยื่นเอกสารเพื่อ

 ขอวีซ่าได้

4. สามารถสมัครทั้ง 2 โครงการได้หรือไม่

 ตอบ ไม่ได้ หากตรวจพบจะถูกตัดสิทธิ์จากทั้ง 2 โครงการทันที

 ดังนั้นจึงเลือกสมัครได้เพียง 1 โครงการเท่านั้น

5. การรับสมัครผ่านระบบออนไลน์เพื่อขอรับหนังสือรับรองจาก ดย. จะเปิดเมื่อไหร่ และมีค่าใช้จ่าย

 หรือไม่

 ตอบ การรับสมัครผ่านระบบออนไลน์ ของ ดย. จะประกาศวันที่เปิดรับสมัครให้ทราบทางเว็บไซต์ [www.dcy.go.th](http://www.opp.go.th)

 ข้อมูลการรับสมัครในปี 2563 จะประกาศวันที่และรายละเอียดให้ทราบในช่วงเดือนเมษายน 2563

 ซึ่งจะประกาศกำหนดการลงทะเบียน และกำหนดการสมัครออนไลน์

 การขอหนังสือรับรองนั้นโดยไม่ต้องเสียค่าใช้จ่ายใดๆ

6. หากสมัครผ่านระบบออนไลน์ได้แล้ว ขั้นตอนต่อไปต้องมายื่นเอกสารและสัมภาษณ์ที่ไหน เมื่อไหร่

 ตอบ ดย. จะประกาศรายชื่อผู้ผ่านการตรวจเอกสารที่ยื่น Online ในเบื้องต้นพร้อมวันเวลาในการยื่น

 เอกสาร ดังนั้น ผู้ที่สมัครผ่านระบบออนไลน์จะต้องมายื่นเอกสารฉบับจริงพร้อมสำเนาตามวันที่ ดย.

 ได้ประกาศไว้เท่านั้น

7. การยื่นเอกสารและสัมภาษณ์ ต้องตอบคำถามเป็นภาษาไทย หรือ อังกฤษ

 ตอบ การยื่นเอกสารต้องมาดำเนินการด้วยตัวเอง ทั้งนี้เจ้าหน้าที่อาจสัมภาษณ์ หรือสอบถามข้อมูล

 ในการเข้าร่วมโครงการด้วย(ภาษาไทย)

 หากเตรียมมาเป็นภาษาอังกฤษ ไม่ต้องทำการแปลเป็นภาษาไทย

 ไม่มีการสัมภาษณ์ผ่านทางโทรศัพท์/อินเตอร์เน็ต ไม่ว่ากรณีใดๆ ก็ตาม

8. บัญชีธนาคารที่ใช้เป็นหลักฐานทางการเงิน

 - เป็นบัญชีร่วมได้หรือไม่

 ตอบ ไม่ได้

 - เป็นบัญชีธนาคารที่อยู่ต่างประเทศได้หรือไม่

 ตอบ ได้ แต่ชื่อบัญชีธนาคารต้องเป็นชื่อผู้สมัครและเป็นบัญชีประเภทออมทรัพย์

 - ต้องเป็นบัญชีที่เปิดใช้มามากกว่า 6 เดือนหรือไม่

 ตอบ สำหรับ ดย. ไม่ได้กำหนดระยะเวลาการเปิดบัญชี ส่วนเอกสารที่ยื่นกับทางสถานทูตต้องขึ้นกับ

 ข้อกำหนดของสถานทูตแต่ละแห่ง แต่ขอแนะนำว่าเอกสารหลักฐานทางการเงินควรแสดงย้อนหลัง 6 เดือน

 และต้องมียอดเงินในบัญชีครบตามกำหนด

9. หลักฐานเกี่ยวกับทักษะการใช้ภาษาอังกฤษ

 - ใช้ผล TOEIC ได้หรือไม่

 ตอบ ไม่ได้

 - หากสอบ IELTS ก่อนวันที่เปิดรับสมัครระบบออนไลน์ แต่ผลคะแนน IELTS ออกหลังจากวันที่

 เปิดรับสมัครระบบออนไลน์ จะใช้ผลสอบนี้ยื่นได้หรือไม่

 ตอบ ไม่ได้ ผลคะแนนต้องออกก่อนวันที่เปิดรับสมัครระบบออนไลน์ เนื่องจากต้องแนบผลคะแนนด้วย

 - ผลสอบ IELTS ที่จะนำมายื่นต้องเป็นแบบ Academic หรือ General

 ตอบ ได้ทั้ง 2 แบบ

10. การออกหนังสือรับรอง ใช้ระยะเวลากี่วัน

 ตอบ ตามวันและเวลาที่ ดย. ประกาศไว้ สามารถดูรายละเอียดได้จากประกาศรับสมัคร บนเว็บไซต์ ดย.

11. จะทราบได้อย่างไรว่าผ่านการคัดเลือกเพื่อรับหนังสือรับรองคุณสมบัติ

 ตอบ ผู้ที่มีสถานะผ่าน ดย. จะแจ้งผู้สมัครที่ได้รับหนังสือรับรองทางอีเมล์ หรือ สามารถติดตามประกาศได้ทางเว็บไซต์ ดย.

12. หากไม่สามารถมารับหนังสือรับรองได้ด้วยตนเอง ต้องทำอย่างไร ส่งทางไปรษณีย์ได้หรือไม่

 ตอบ - การรับหนังสือรับรองนั้นต้องแสดงหลักฐานบัตรประจำตัวประชาชน

 - ในกรณีผู้มารับแทนให้ทำหนังสือมอบอำนาจ พร้อมแนบสำเนาบัตรประจำตัวประชาชนของผู้

 สมัครและสำเนาบัตรประจำตัวประชาชนของผู้รับแทน (รับรองสำเนา) มาด้วย

 - ดย. ไม่มีบริการส่งหนังสือรับรองให้ทางไปรษณีย์

13. หากไม่มารับหนังสือรับรองตามวันและเวลาที่กำหนด สามารถมารับภายหลังได้หรือไม่

 ตอบ ไม่ได้ หากไม่มารับหนังสือรับรองตามวันและเวลาที่กำหนด ถือว่า**ท่านสละสิทธิ์**

14. ผู้ที่ได้รับหนังสือรับรองจาก ดย. จะได้รับอนุมัติวีซ่าเข้าร่วมโครงการฯ ทุกคนหรือไม่

 ตอบ **การได้รับหนังสือรับรองจาก ดย. ไม่ได้เป็นการยืนยันว่าผู้สมัครฯจะได้รับวีซ่า**

 เนื่องจากผลการพิจารณาวีซ่า ขึ้นอยู่กับสถานทูตฯ เท่านั้น

15. หากได้รับวีซ่าแล้ว ต้องเดินทางทันทีหรือไม่

 ตอบ ไม่จำเป็นต้องเดินทางทันที สามารถเดินทางได้เมื่อไหร่ก็ได้ภายใน 1 ปี นับจากวันที่ได้รับวีซ่า

 ส่วนการนับอายุของวีซ่า นับจากวันที่เดินทางเข้าประเทศออสเตรเลีย/นิวซีแลนด์

 เช่น ได้รับอนุมัติวีซ่าจากสถานทูตฯ ออสเตรเลีย วันที่ 1 ตุลาคม 2562 สามารถเดินทาง

 ไปเมื่อไหร่ก็ได้ จนถึง 30 กันยายน 2563 และหากเดินทางเข้าประเทศออสเตรเลียวันที่ 30 กันยายน

 2563 จะ สามารถอยู่ในประเทศออสเตรเลียได้จนถึง 29 กันยายน 2564 ทั้งนี้วีซ่าเป็นประเภท

 Multiple entry สามารถเดินทางเข้าออกได้หลายครั้งภายในระยะเวลา 1 ปี นับจากวันที่เดินทางเข้าครั้งแรก